**Ministru kabineta rīkojuma projekta “Par atbalstītajiem pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, kuriem piešķirams valsts budžeta aizdevums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekta mērķis ir apstiprināt pašvaldību investīciju projektu sarakstu, kam piešķirams valsts budžeta aizdevums jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai. Minēto investīciju projektu sarakstu Vides aizsardzības un reģionālās attīstības ministrija (turpmāk - VARAM) ir sagatavojusi atbilstoši Ministru kabineta 2020.gada 31.marta noteikumiem Nr.178 “Kārtība, kādā izvērtē pašvaldību investīciju projektus valsts budžeta aizņēmumu saņemšanai jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai” (turpmāk - MK noteikumi Nr.178). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2020.gada 31.marta sēdes protokola (20.; 27.§) 2.punkts nosaka VARAM steidzamības kārtībā sagatavot un iesniegt izskatīšanai Ministru kabinetā MK noteikumu Nr.178 5.1. un 5.2.apakšpunktā noteikto atbalstāmo investīciju projektu sarakstu. VARAM iesniegtais atbalstāmo projektu saraksts ir uzskatāms par pozitīvu atzinumu likuma "Par valsts budžetu 2020.gadam" izpratnē.Ministru prezidenta A. K. Kariņa 2019.gada 17.decembra rezolūcijā Nr. 90/TA2435, kas izdota, pamatojoties uz Saeimas Izglītības, kultūras un zinātnes komisijas 2019.gada 4.decembra vēstuli Nr. 142.9/5-36-13/19, VARAM tiek aicināta izstrādāt pasākumu plānu pirmsskolas izglītības nodrošināšanai pašvaldībās. Viens no risinājumiem pirmsskolas izglītības pieejamības uzlabošanai ir valsts budžeta aizdevumu nodrošināšana pašvaldībām jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Daudzas pašvaldības joprojām nespēj nodrošināt visiem pašvaldībā deklarētajiem bērniem vietas pašvaldības pirmsskolas izglītības iestādēs. Pēc VARAM apkopotās informācijas 2019. gada 1. oktobrī kopējā reālā rindā uz pašvaldību pirmsskolas izglītības iestādēm bija 10 105 bērni. Kā viens no risinājumiem, lai uzlabotu pirmsskolas izglītības pakalpojuma pieejamību pašvaldībās, ir nodrošināt pašvaldībām iespējas saņemt aizņēmumus jaunu pirmsskolas izglītības iestāžu būvniecībai vai esošu pirmsskolas izglītības iestāžu paplašināšanai. VARAM sagatavoja, un Ministru kabinets 2020.gada 31.martā apstiprināja MK noteikumus Nr.178. MK noteikumu Nr.178 mērķis ir noteikt kārtību, kādā VARAM izvērtē pašvaldību investīciju projektus valsts budžeta aizdevumu saņemšanai jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai ar mērķi mazināt bērnu rindu pirmsskolas izglītības iestādē. MK noteikumi Nr.178 atrunā kārtību, kā pašvaldībām iesniegt VARAM izvērtēšanai investīciju projektus jaunu pirmsskolas izglītības iestāžu būvniecībai vai esošas ēkas paplašināšanai pirmsskolas izglītības iestādes vajadzībām. Pašvaldības savus investīciju projektus iesniedza VARAM līdz 2020.gada 30.aprīlim. Kā prioritāte tika noteikti augstas gatavības projekti, kam ir izstrādāts tehniskais projekts vai noslēgts līgums par tehniskā projekta izstrādi, un projekta būvdarbus plānots uzsākt īstenot līdz 2020. gada 31. decembrim. VARAM izvērtēja pašvaldību iesniegtos investīciju projektus atklāta projektu pieteikumu konkursa veidā. Atbilstoši MK noteikumu Nr.178 5.punktam investīciju projekti tika sarindoti prioritārā secībā pēc viszemākās vienas vietas izveides izmaksas pašvaldības pirmsskolas izglītības iestādē, vērtējot valsts budžeta aizdevuma apmēru. 1 vietas izmaksas tika aprēķinātas, investīciju projektam nepieciešamo valsts budžeta aizņēmuma summu dalot ar vietu skaitu, kas tiek radītas, īstenojot projektu. Gadījumos, kad vienas vietas izveides izmaksas bija vienādas, tad atbilstoši MK noteikumu Nr.178 5.1.2.apakšpunktam priekšroka tika dota pašvaldībai ar lielāku jaunradīto vietu skaitu pirmsskolas izglītības iestādē.Ņemot vērā augstāk minēto, Rīkojuma projekta pielikumā ir pašvaldību iesniegto investīciju projektu saraksts, kur:1. Atbilstoši MK noteikumu Nr.178 5.1.apakšpunktā minētajam ir iekļauti projekti Nr.1 līdz Nr. 12. un daļēji Nr.13. (aizdevums 3 792 000,00 *euro*), kurus plānots finansēt atbilstoši kopējām valsts budžeta aizdevuma apmēram 2020.gadā un vidējā termiņā, kas ir 7 000 000 *euro* ik gadu.
2. Atbilstoši MK noteikumu Nr.178 5.2.apakšpunktā minētajam ir iekļauti projekti - daļēji Nr. 13 (aizdevums 805 435,63 *euro)* un pilnā apjomā projekti Nr.14-Nr.15., t.sk.
	* 2020.gadā 612 600 *euro* apmērā, kas tiek finansēts no Ministru kabineta 2020.gada 30.aprīļa protokollēmuma (prot. Nr.29, 10.§) 2.punktā noteiktā pašvaldību aizņēmumu kopējā palielinājuma 150 000 000 *euro*;
	* 2021.gadā 5 318 280 *euro* apmērā, kas tiek finansēts, palielinot pašvaldību aizņēmumu apjomu 2021.gadā;
	* 2022.gadā 645 120 *euro* apmērā, kas tiek finansēts, palielinot pašvaldību aizņēmumu apjomu 2022.gadā.

Finanšu ministrijai, sagatavojot likumprojektu "Par valsts budžetu 2021.gadam" un likumprojektu "Par vidēja termiņa budžeta ietvaru 2021., 2022. un 2023.gadam", ņemt vērā nepieciešamo aizņēmumu apmēru pašvaldībām pirmsskolas izglītības iestāžu investīciju projektiem 2021.gadā un 2022.gadā.Finanšu ministrija var precizēt aizdevumu sadalījumu pa gadiem,  nepārsniedzot kopējo aizdevuma summu projektam, ņemot vērā projekta īstenošanas laika grafiku un nepārsniedzot projekta īstenošanas termiņu, kas noteikts MK noteikumos Nr.178.Atbilstoši MK noteikumu Nr.178 nosacījumiem kopā ir 20 pašvaldības, kurās uz 2019.gada 1.oktobri rindā uz pašvaldības pirmsskolas izglītības iestādēm ir vairāk par 100 bērniem. 14 pašvaldības iesniedza VARAM izvērtēšanai investīciju projektus, un 6 pašvaldības (Babītes novads, Carnikavas novads, Cēsu novads, Garkalnes novads, Ozolnieku novads un Ropažu novads) neiesniedza investīciju projektus. Vienlaikus Babītes novads un Ropažu novads norādīja uz nepieciešamību būvēt jaunas pirmsskolas izglītības iestādes nākotnē. Olaines novada investīciju projekts neatbilda MK noteikumu Nr.178 nosacījumam, ka pašvaldība nodrošina budžeta līdzfinansējumu ne mazāk kā 25 % apmērā no kopējām būvdarbu izmaksām. Minētajā gadījumā pieteikumā tika norādīts, ka Olaines novada pašvaldība nodrošina līdzfinansējumu 20% apmērā. Valmieras pilsētas investīciju projekts netika tālāk vērtēts, jo neatbilda MK noteikumu Nr.178 nosacījumam (būvdarbus neplāno uzsākt 2020.gadā). Salaspils novada investīciju projekts neatbilst MK noteikumu Nr.178 nosacījumam, jo 1 vietas izveides izmaksas ir lielākas par 12 000 *euro*. Ogres novada, Lielvārdes un Burtnieku novada investīciju projekti neatbilst noteikumu Nr.178 nosacījumam, jo bērnu rinda uz pirmsskolas izglītības iestādēm ir mazāka par 100. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, pašvaldības. |
| 4. | Cita informācija | Izpildot Ministru prezidenta A. K. Kariņa 2019.gada 17.decembra rezolūciju Nr. 90/TA2435, VARAM ir sagatavosi informāciju par esošo situāciju attiecībā uz pirmsskolas izglītības programmas nodrošināšanu pašvaldībās un piedāvā iespējamos risinājumus pirmsskolas izglītības pieejamības uzlabošanā.**Esošā situācija pirmsskolas izglītības pieejamības jautājumā**Pēdējo deviņu gadu laikā pirmsskolas vecuma bērnu skaits Latvijā turpina pakāpeniski pieaugt. Uz 2010.gada 1.septembri Latvijā bija 81 229 pirmsskolas vecuma bērni, tad uz 2019.gada 1.septembri pirmsskolas vecuma bērnu skaits ir pieaudzis līdz 99 957. 99 pašvaldībās bērnu skaits ir pieaudzis, 20 pašvaldībās samazinājies. Lielākais bērnu skaita pieaugums ir novērojams Rīgā, Pierīgas pašvaldībās un lielākajās pilsētās, kas skaidrojams gan ar iedzīvotāju iekšējo migrāciju, gan ārējo migrāciju.Atbilstoši Izglītības likuma 17. panta 2.1 punktam, ja pašvaldība bērnam, kurš sasniedzis pusotra gada vecumu un kura dzīvesvieta deklarēta pašvaldības administratīvajā teritorijā, nenodrošina vietu pašvaldības bērnudārzā (no pusotra gada vecuma līdz pamatizglītības ieguves uzsākšanai), un bērns apgūst pirmsskolas izglītības programmu privātajā bērnudārzā, tad pašvaldība privātajam bērnudārzam sedz izmaksas Ministru kabineta noteiktajā kārtībā.Izmaksas sedz apmērā, kas atbilst vienam izglītojamajam pirmsskolas izglītības programmā nepieciešamajām vidējām izmaksām attiecīgās pašvaldības bērnudārzā. Pašvaldības atbalstu bērniem, kas apmeklē privātos bērnudārzus, aprēķina atbilstoši Ministru kabineta 2015. gada 8. decembra noteikumiem Nr. 709 „Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei” (turpmāk – MK noteikumi Nr. 709).Pašvaldībām nav obligāta prasība nodrošināt līdzfinansējumu bērniem, kuri izmanto bērnu uzraudzības jeb aukles pakalpojumu. Vienlaikus daļa pašvaldību atbilstoši savām budžeta iespējām un nepieciešamībai nodrošina atbalstu aukļu pakalpojumiem.**Pašvaldību atbalsts** **bērniem, kas apmeklē privātos bērnudārzus un kas izmanto aukļu pakalpojumu**Pašvaldības atbalstu bērniem, kuri apmeklē privātos bērnudārzus, aprēķina atbilstoši MK noteikumiem Nr. 709. 2020.gada I ceturksnī pašvaldības aktualizēja savus saistošos noteikumus par atbalstu bērniem, kas apmeklē privātos bērnudārzus, atbilstoši MK noteikumiem Nr. 709, kas tika skaņoti ar VARAM. Analizējot pašvaldību saistošos noteikumus, secināms, ka pašvaldības līdzfinansējuma apmēru ir aprēķinājušas korekti, jo aprēķinā ir iekļautas visas izdevumu pozīcijas, kas uzskaitītas MK noteikumos Nr. 709.2020.gadā pašvaldību vidējais atbalsts bērniem no pusotra gada līdz četru gadu vecumam ir 247.42 *euro*, un bērniem, kam tiek īstenota obligātā sagatavošana pamatizglītības ieguvei, pašvaldības atbalsts ir 171.96 *euro*. Salīdzinot ar 2019.gadu, pašvaldību vidējais atbalsts bērniem no pusotra gada līdz četru gadu vecumam ir pieaudzis par 12.45 *euro*, savukārt bērniem, kam tiek īstenota obligātā sagatavošana pamatizglītības ieguvei, pašvaldības atbalsts ir pieaudzis: 6.89 *euro*.Kopumā 22 pašvaldība atbilstoši savām budžeta iespējām, kā arī ņemot vērā vietējo situāciju pirmsskolas pieejamības jomā, ir noteikušas atbalsta apmēru bērniem, kuri izmanto aukļu pakalpojumus. 2020. gadā vidējais pašvaldību atbalsts ir 154.30 *euro*. Salīdzinot ar 2019.gadu, pašvaldību vidējais atbalsts auklēm ir pieaudzis par 4.32 *euro*.Detalizētāka informācija par pašvaldību atbalstu bērniem, kas apmeklē privātos bērnudārzus un kas izmanto aukļu pakalpojumu ir pieejama VARAM tīmekļvietnē[[1]](#footnote-2). **Izaicinājumi pirmsskolas izglītības pieejamībā** Neskatoties uz to, ka ik gadu pašvaldību atbalsts bērniem, kas apmeklē privātās pirmsskolas iestādes, kopumā pieaug, tomēr vecāku līdzmaksājuma daļa nesamazinās, jo arī privāto pirmsskolas izglītības iestāžu izmaksas pieaug. Viena no nozīmīgākajām izdevumu daļām, kas nosaka to, ka privāto pirmsskolas izglītības iestāžu izmaksas ir lielākas nekā pašvaldības līdzfinansējums, ir īres izmaksas. Pirmskolas vecuma bērnu pieaugums ir veicinājis to, ka trūkst vietas, gan pašvaldību, gan arī privātajā pirmsskolas izglītības iestādēs. Esošās tendences arī liecina, ka pašvaldības nespēs pilnībā īstermiņā atrisināt rindu jautājumu uz pašvaldību pirmsskolas izglītības iestādēm. Uz 2019.gada 1.oktobri kopumā 43 pašvaldībās rindā uz pašvaldības pirmsskolas izglītības iestādēm kopā bija 10105 bērni (1.tabula). Salīdzinājumā ar 2018.gada 1.oktobri bērnu skaits rindā uz pašvaldības pirmsskolas izglītības iestādēm ir palielinājies par 2569 bērniem.

|  |  |
| --- | --- |
| **Pašvaldība** | **Reālais bērnu skaits, kuriem netiek nodrošinātas vietas pašvaldības pirmsskolas izglītības iestādēs**  |
| Rīga | 2099 |
| Jelgavas pilsēta | 1586 |
| Ķekavas novads | 799 |
| Babītes novads | 686 |
| Liepāja | 655 |
| Ādažu novads | 440 |
| Mārupes novads | 424 |
| Salaspils novads | 371 |
| Jūrmala | 341 |
| Tukuma novads | 298 |
| Garkalnes novads | 251 |
| Carnikavas novads | 204 |
| Siguldas novads | 194 |
| Cēsu novads | 175 |
| Ozolnieku novads | 171 |
| Ventspils pilsēta | 168 |
| Stopiņu novads | 151 |
| Ropažu novads | 151 |
| Olaines novads | 122 |
| Valmieras pilsēta | 112 |
| Ogres novads | 91 |
| Burtnieku novads | 79 |
| Bauskas novads | 74 |
| Jēkabpils pilsēta | 60 |
| Inčukalna novads | 51 |
| Ikšķiles novads | 50 |
| Grobiņas novads | 50 |
| Kuldīgas novads | 48 |
| Daugavpils pilsēta | 37 |
| Lielvārdes novads | 32 |
| Saldus novads | 21 |
| Baldones novads | 19 |
| Raunas novads | 18 |
| Engures novads | 16 |
| Apes novads | 12 |
| Durbes novads | 11 |
| Balvu novada pašvaldība | 11 |
| Smiltenes novads | 10 |
| Priekuļu novads | 8 |
| Aizputes novads | 4 |
| Talsu novads | 2 |
| Naukšēnu novads | 2 |
| Koknese novads | 1 |
| **Kopā** | **10105** |

*1.tabula. Bērnu skaits, kuri sasnieguši pusotra gada vecumu un ir rindā uz pašvaldības pirmsskolas izglītības iestādēm uz 2019.gada 1.oktobri (pašvaldību iesniegtā informācija VARAM)***Risinājumi pirmsskolas pieejamības veicināšanai** **1.Deleģēšanas līgumi – ilgtermiņa līgumi pašvaldību atbalstam**Likuma “Par pašvaldībām”15.panta ceturtā daļa noteic, ka pašvaldību autonomā funkcija ir gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.).Valsts pārvaldes iekārtas likuma 41., 42., 43., 44., 45., 46. un 47. pants paredz iespēju pašvaldībām slēgt deleģējuma līgumus, t.sk. arī par pirmsskolas izglītības funkcijas īstenošanu. Maksimālais deleģēšanas līguma termiņš nav noteiks Valsts pārvaldes iekārtas likumā, bet vienlaikus līgums nevar būt beztermiņa. Ja deleģēšanas līgums ir garāks par vienu gadu, tad šādi deleģējuma līgumi pašvaldībām jāiesniedz VARAM saskaņošanai. Kā rāda prakse, tad ir iespējams veikt grozījumus deleģēšanas līgumos, ja tas ir deleģēšanas līgumā atrunāts. Piemēram, paredzot, ka katra mācību gada sākumā tiek grozīts deleģēšanas līgums, lai precizētu izglītojamo bērnu skaitu, vai arī nosakot, ka pašvaldības finansējums tiek palielināts, ja pašvaldībai ir būtiski pieaugušas izmaksas uz vienu bērnu pašvaldības pirmsskolas izglītības iestādēs.Līdz šim pašvaldības salīdzinoši maz izmanto deleģēšanas līgumu slēgšanu pirmsskolas izglītības funkcijas nodrošināšanai. Kā pozitīvus piemērus var uzskatīt Mārupes novadu un Ķekavas novadu. Deleģēšanas līgumu slēgšanai ir saskatāmas vairākas priekšrocības. Pirmkārt, tas nodrošina privātajiem pirmsskolas izglītības iestādēm garantētus ilgtermiņā stabilus ienākumus, kas veicina prognozējamu cenu vecākiem, kā arī nodrošina privātajiem pirmsskolas izglītības iestādēm stabilu finanšu plūsmu infrastruktūras attīstībai. Tāpat iepirkumu konkursi par deleģēšanas līgumu slēgšanu var vecināt to, ka parādās jauni tirgus dalībnieki privāto pirmsskolas izglītības iestāžu sektorā.**2. Reģionālās politikas pamatnostādnes 2021.-2027.gadam**Lai veicinātu pašvaldību iespējas uzņemties aktīvāku lomu ģimenēm labvēlīgākas vides veidošanā savā administratīvajā teritorijā, kā arī palīdzētu pašvaldībām risināt esošās nepilnības šajā jomā, Ministru kabinetā 2019.gada 19.novembrī apstiprinātajās Reģionālās politikas pamatnostādnēs 2021.-2027.gadam ir iekļauti priekšlikumi bērnudārzi rindu jautājuma risināšanai. Tie paredz Rīgas metropoles areāla un citām pašvaldībām, kurās ir nepietiekami nodrošināta pieeja pirmsskolas izglītībai (ievērojams vietu trūkums pirmsskolas izglītības iestādēs atbilstoši rindu reģistros reģistrētajam bērnu skaitam, t.i., rindā ir vairāk nekā 100 bērnu), sniegt atbalstu bērniem drošas un kvalitatīvas pirmsskolas izglītības iestāžu infrastruktūras vai bērnu pieskatīšanas pakalpojumu attīstībai. Šo pasākumu mērķis ir samazināt rindu, radot 7 500 jaunas vietas bērnudārzos vai bērnu pieskatīšanas pakalpojumu saņemšanai.Lai virzītos uz pamatnostādnes noteiktajiem mērķiem, šobrīd turpinās darbs pie Eiropas Savienības fondu darbības programmas 2021.-2027.gadam izstrādes, kuru ietvaros plānots iekļaut risinājumus bērnudārzi rindu mazināšanai.**3. Reģionālo projektu programma**Reģionālās politikas pamatnostādnēs 2021.-2017.gadam ir iekļauts rīcības virziens, kas paredz izveidot reģionālo projektu programmu. Reģionālo projektu programmu veidotu daļa no pašvaldību budžeta nodokļu ieņēmumiem (iedzīvotāju ienākumu nodoklis, nekustamā īpašuma nodoklis). Attiecīgi reģionālo projektu programmas ietvaros varētu arī tikt finansēti pašvaldību pirmsskolas izglītības iestāžu būvniecība vai esošo pirmsskolas izglītības iestāžu rekonstrukcija. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts nodrošinās tiesisko regulējumu, lai pašvaldībām būtu iespējas saņemt aizņēmumus jaunu pirmsskolas izglītības iestāžu būvniecībai vai esošo pirmsskolas izglītības iestāžu paplašināšanai.Tiesiskais regulējums pozitīvi ietekmēs pirmsskolas vecuma bērnus, jo pašvaldības radīs jaunas papildus vietas pašvaldību pirmsskolas izglītības iestādēs.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskā regulējuma ietekme uz tautsaimniecību un sabiedrības mērķgrupām:1. Nav paredzams, ka rīkojuma prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. 2. Rīkojuma prasības neattiecas uz Nacionālā attīstības plāna rādītājiem mikrolīmenī vai makrolīmenī.3. Rīkojuma prasības neattiecas uz konkurenci.4. Rīkojuma prasībām nav ietekmes uz vidi. 5. Rīkojuma prasībām nav ietekmes uz veselību.6. Rīkojuma prasības neskar nevalstiskās organizācijas. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.Pašvaldībām tiks nodrošināta iespēja saņemt aizņēmumus jaunu pirmsskolas izglītības iestāžu būvniecībai vai esošas ēkas paplašināšanai pirmsskolas izglītības iestādes vajadzībām. Rezultātā tiks radītas papildus vietas pašvaldības pirmsskolas izglītības iestādēs, tādā veidā uzlabojot pirmsskolas izglītības pieejamību pašvaldībās. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |   |   |   |   |   |   |   |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  |
| 8. Cita informācija | Ministru kabineta 2020.gada 31.martā MK ir apstiprināts Finanšu ministrijas informatīvais ziņojums “Par pašvaldību aizņēmumiem jaunas pirmsskolas izglītības iestādes būvniecības vai esošas pirmsskolas izglītības iestādes paplašināšanas investīciju projektiem”, kurā ir noteikts, ka valsts budžeta aizdevumu ikgadējais apjoms pašvaldībām jaunas pirmsskolas izglītības iestādes būvniecības vai esošas pirmsskolas izglītības iestādes paplašināšanas investīciju projektiem, lai mazinātu bērnu rindu uz vietām pirmsskolas izglītības iestādēs, vidējā termiņā 2020.-2022.gadam ir 7 000 000 *euro*. |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |

|  |
| --- |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, un tas arī neparedz ieviest jaunas politiskās iniciatīvas, tāpēc rīkojuma projekta izstrādes laikā netika īstenoti pasākumi sabiedrības līdzdalības iesaistei, kā arī netika paredzēti īpaši saziņas pasākumi ar sabiedrību. un netika organizēti saziņas pasākumi (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts.). Vērība vēršama uz to, ka investīciju projektu izvērtēšanu atbilstoši MK noteikumiem Nr.178 veica VARAM. |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci apstiprināt pašvaldību iesniegto investīciju projektu jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai sarakstu atbilstoši kopējām valsts budžeta aizdevuma apmēram 2020. gadā un vidējā termiņā. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu Ministru kabineta rīkojums tiks publicēts Latvijas Republikas oficiālajā izdevumā “Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, Vides aizsardzības un reģionālās attīstības ministrija, Finanšu ministrija, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta prasību izpildei nav nepieciešams veidot jaunas institūcijas, likvidēt vai reorganizēt esošās institūcijas. Rīkojuma projekta prasību izpilde neatstās ietekmi uz cilvēkresursiem. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

Ilgavižs 66016721

Janis.Ilgavizs@varam.gov.lv

1. http://www.varam.gov.lv/lat/darbibas\_veidi/reg\_att/pirmsskolas\_ii\_pieejamiba/?doc=23675 [↑](#footnote-ref-2)